กรมสรรพากร ย้ำเตือนผู้มีเงินได้บุคคลธรรมดายื่นแบบเสียภาษี ภ.ง.ด.9091 ออนไลน์วันสุดท้าย 10 เมษายนนี้
นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่กรมสรรพกร กระทรวงการคลัง เปิดให้ผู้มีเงินได้บุคคลธรรมดายื่นแบบ ภ.ง.ด.90/91 เพื่อชำระภาษี ปีภาษี 2565 ได้ 2 ช่องทาง ซึ่งช่องทางแรกคือ การยื่นแบบกระดาษที่สำนักงานสรรพกรพื้นที่สาขาทั่วประเทศ ส่วนนี้ได้สิ้นสุดการยื่นเมื่อวันที่ 31 มี.ค. 66 ที่ผ่านมา ประชาชนที่มีหน้าที่ต้องยื่นแบบและยังไม่ได้ยื่น อาจด้วยการติดภารกิจหรือหลงลืม ยังสามารถยื่นได้ผ่านช่องทางที่ 2 คือ ผ่านระบบออนไลน์ หรือ E-Filing ซึ่งสามารถยื่นได้ถึงวันจันทร์ที่ 10 เม.ย. นี้ ที่เว็บไซต์ https://efiling.rd.go.th กรณีที่ผู้ยื่นแบบออนไลน์ต้องชำระภาษีเพิ่มเติมจากที่มีการหัก ณ ที่จ่ายไว้ หากเป็นผู้ที่ใช้แอปพลิเคชันเป๋าตังอยู่ สามารถชำระภาษีผ่านแอปพลิเคชันเป๋าตังได้ โดยดำเนินการผ่านฟังก์ชันเป๋าตังเปย์ แล้วเข้าไปที่เมนูจ่ายบิล เลือกกรมสรรพกร จากนั้นสามารถเลือกได้ว่าจะชำระภาษีแบบสแกน QR Code หรือ แบบ Key-in ตามที่ผู้ยื่นสะดวกนางสาวไตรศุลี กล่าวว่า กรมสรรพกรได้รายงานถึงข้อมูลการคืนภาษี ภ.ง.ด.90/91 ปีภาษี 2565 ณ วันที่ 30 มี.ค. มีผู้ยื่นแบบทั้งสิ้น 8,808,276 แบบ เพิ่มขึ้น 2,481,928 แบบหรือเพิ่มร้อยละ 39.23 เทียบกับช่วงเดียวกันของปีภาษี 2564 ดำเนินการการคืนภาษีแล้ว 2,651,192 แบบ เพิ่มขึ้น 337,537 แบบ หรือเพิ่มร้อยละ 14.59 คิดเป็นเงินที่กรมสรรพกร คืนแก่ประชาชน ซึ่งจะกลับเข้าไปหมุนเวียนในระบบเศรษฐกิจทั้งหมด 24,300 ล้านบาท เพิ่มขึ้น 3,497 ล้านบาท หรือเพิ่มร้อยละ 16.81 สำหรับผู้ที่ยื่นขอคืนภาษีแล้วแต่ยังไม่ได้รับคืน กรมสรรพกรระบุถึง 2 สาเหตุสำคัญคือ ยังไม่ได้นำส่งเอกสารหลักฐาน หรือส่งเอกสารหลักฐานไม่ครบถ้วน อีกกรณีคือ กรมสรรพกรตรวจสอบพบว่ามีความเสี่ยงขอคืนภาษีเป็นเท็จหากประชาชนมีข้อสงสัยเกี่ยวกับการยื่นแบบ ภ.ง.ด.90/91 สามารถสอบถามข้อมูลเพิ่มเติมที่ สำนักงานสรรพกรทุกแห่งทั่วประเทศ หรือศูนย์สารนิเทศสรรพกร โทร 1161